CELEX: 62009CA0124
Language: sl
Date: 2010-04-29 00:00:00
Title: Zadeva C-124/09: Sodba Sodišča (tretji senat) z dne 29. aprila 2010 (predlog za sprejetje predhodne odločbe Raad van State – Nizozemska) – Smit Reizen BV proti Minister van Verkeer en Waterstaat (Predlog za sprejetje predhodne odločbe — Uredbi (EGS) št. 3820/85 in 3821/85 — Cestni promet — Obveznost zapisovanja — Čas počitka in čas vseh drugih delovnih aktivnosti — Čas, potreben za pot do kraja prevzema z nadzorno napravo opremljenega vozila — Pojem „operativni center“ )

19.6.2010   
            
            
               SL
            
            
               Uradni list Evropske unije
            
            
               C 161/13
            
         
      Sodba Sodišča (tretji senat) z dne 29. aprila 2010 (predlog za sprejetje predhodne odločbe Raad van State – Nizozemska) – Smit Reizen BV proti Minister van Verkeer en Waterstaat
      (Zadeva C-124/09) (1)
      
      (Predlog za sprejetje predhodne odločbe - Uredbi (EGS) št. 3820/85 in 3821/85 - Cestni promet - Obveznost zapisovanja - Čas počitka in čas vseh drugih delovnih aktivnosti - Čas, potreben za pot do kraja prevzema z nadzorno napravo opremljenega vozila - Pojem „operativni center“)
      (2010/C 161/19)
      Jezik postopka: nizozemščina
      
         Predložitveno sodišče
      
      Raad van State
      
         Stranki v postopku v glavni stvari
      
      
         Tožeča stranka: Smit Reizen BV
      
         Tožena stranka: Minister van Verkeer en Waterstaat
      
         Predmet
      
      Predlog za sprejetje predhodne odločbe – Raad van State – Razlaga člena 1 Uredbe Sveta (EGS) št. 3820/85 z dne 20. decembra 1985 o usklajevanju določene socialne zakonodaje v zvezi s cestnim prometom (UL L 370, str. 1) in člena 15 Uredbe Sveta (EGS) 3821/85 z dne 20. decembra 1985 o tahografu (nadzorni napravi) v cestnem prometu (UL L 370, str. 8) – Čas odmora med delom, čas dnevnega počitka in delovni čas – Pojem – Obveznost zapisovanja – Čas, potreben za pot do kraja prevzema vozila, ki se nahaja zunaj operativnega centra podjetja – Operativni center – Pojem – Pripeljanje voznika s strani tretje osebe
      
         Izrek
      
      
                  1.
               
               
                  Pojem „operativni center“, ki je naveden v točki 21 in naslednjih sodbe z dne 18. januarja 2001 v zadevi Skills Motor Coaches in drugi (C 297/99), je treba opredeliti kot konkretni navezni kraj voznika, to je kraj prevoznega podjetja, v katerem voznik – v okviru običajnega opravljanja službe in ne da bi pri tem izvrševal posebna delodajalčeva navodila – redno začne opravljati svojo službo in kamor se vrne ob koncu službe.
               
            
                  2.
               
               
                  To, da se zadevni voznik sam pelje na kraj, kjer mora prevzeti s tahografom opremljeno vozilo, ali pa ga na ta kraj pripelje nekdo drug, ne vpliva na opredelitev časa prevoza glede na pojem „počitek“ v smislu člena 1, točka 5, Uredbe Sveta (EGS) št. 3820/85 z dne 20. decembra 1985 o usklajevanju določene socialne zakonodaje v zvezi s cestnim prometom.
               
            
         (1)  UL C 129, 6.6.2009.